Document ID: 31976R2562

Uredba Sveta (EGS) št. 2562/76
z dne 20. julija 1976
o sprejetju Sporazuma v obliki izmenjave pisem o spremembi preglednice I, ki je priložena k Protokolu št. 2 k Sporazumu med Evropsko gospodarsko skupnostjo in Republiko Islandijo
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,
ob upoštevanju priporočila Komisije,
ker je treba spremeniti preglednico I, ki je priložena Protokolu št. 2 k Sporazumu med Evropsko gospodarsko skupnostjo in Republiko Islandijo [1], ter sprejeti sporazum v obliki izmenjave pisem, sklenjen v ta namen,
SPREJEL NASLEDNJO UREDBO:
Člen 1
Sporazum v obliki izmenjave pisem o spremembi preglednice I, priložene k Protokolu št. 2 k Sporazumu med Evropsko gospodarsko skupnostjo in Republiko Islandijo se sprejme v imenu Skupnosti.
Besedilo Sporazuma je priloženo k tej uredbi.
Člen 2
Predsednik Sveta je pooblaščen, da imenuje osebo, pooblaščeno za podpis Sporazuma, ki zavezuje Skupnost.
Člen 3
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. julija 1976

Labels: 18
15
5